 Gbenga Adeboye: Òní ló pé ọdún 18 tó kú, kí lẹ rántí nípa rẹ? Ọgbẹni Adeboye, tó jẹ agbóhùnsáfẹfẹ, adẹẹrínpòṣúnú, àti akọrin ṣaaju ikú rẹ, jẹ ìlúmọọká lẹka àwọn amúlùdún, tọpọlọpọ agbóhùnsáfẹfẹ sí fi ṣe àwòkọṣe. Elijah Oluwagbemiga Abefe Adeboye ni orukọ abisọ rẹ, amọ Alhaji, Pastor, Olúwo, Jengbetiele, Itu baba ita, Alaye mi Gbengulo àti àwọn orúkọ míràn tó pani lẹrìn lo n jẹ lẹnu isẹ. Àwọn iròyin tì ẹ leè ní ìfẹ síí: Kò sí àníàní, ọpọlọpọ ni kò lé gbàgbé ádẹrìnposónu sọrọsọrọ náà nítori àwọn iṣẹ to ti gbése kí ó to gbà fún ikú lọgbọn ọjọ oṣù kẹrin, ọdún 2003. Láti túbọ ṣe ìràntí Gbẹnga Adeboye, A ṣe àkójọ àwọn nǹkan mánigbàgbé mẹwàá tó ti ṣe nile aye. Gbenga Adeboye: Ó tẹ bàbá mi lọrùn pé ká mu gàárì nílé ju kí ebi pa ará ìta lọ - Àwọn nǹkan málègbàgbé nípa Gbenga Adeboye Gbenga Adeboye lo sọ awada di itẹwọgba kaakiri: Gbenga Adeboye ti gbogbo ènìyàn mọ sí Funwọntan, ni ó wà lára àwọn ẹni àkọkọ tó sọ àwàda kẹrikẹri dí iẹwọgba gbogbo ènìyàn, kí àwọn ènìyàn mii tó lájú síbẹ. Títí di àsìkò yìí, kò tíì ṣí ẹni tí o le ti ẹsẹ bọ bata Gbenga Adeboye láti àsìkò yii titi di igba tó lọ sinmi láyà Oluwa. Lẹyin àìsàn tó niṣe pẹlú kídìrín ní Gbega Adeboye gba èkuru jẹ lọwọ ẹbọra. Gbenga Adeboye lo ni orukọ inagijẹ to tii pọju lẹnu isẹ: Nígbà tí a bí Gbenga Adeboye, Elijah Oluwagbemiga Adeboye ni wọn sọ ọ, sùgbọn nígbà tí yóò fi kú, o níra láti le sọ iye orúkọ tó n jẹ lẹnu isẹ. Ìdí ni pé nínú orín àti àwàdà tí o má n ṣe, ló ti jẹ oníruurú orúkọ bii Funwontan, Alhaji Pastor Oluwo, Jengbetiele, Itu baba Ita, Alaye mi Gbengulo àti àwọn orúkọ mííràn. Gbenga Adeboye ni ẹbun pupọ ti ko se ka: Gbenga Adeboye jẹ ọkan ninu àwọn to ni ẹbun púpọ, ti o sì ni ìmọ tó pọ nínú iṣẹ tọ yàn láàyò. Kò sí ìgbà tó bá ń ṣe ohunkóhun ki àwọn ènìyàn má rín ẹrin àrìn tàkìtì, sọrọsọrọ ni, oludari ayẹyẹ lóde àríyá ni pẹlu, bakan naa lo tu maa n kọrin. Gbenga Adeboye:Àwọn olúlufẹ rẹ sọrọ lóri ǹkan ti wọn pàdánù Oloju aanu ati Onididun ọlọrẹ ni Gbenga Adeboye: Nígbà ayé rẹ àti lásìkò tó kú tan, gbogbo ènìyàn ló n jẹrí si pé Gbenga Adeboye jẹ onínu dídùn ọlọrẹ ati ẹni ti kò máyé le rara. Ọkàn nínú ọmọ Funwọntan lo fi idi ọrọ yìí múlẹ fún BBC lásíkò ìfọrọwérọ pẹlú rẹ. O yá bábá mi kí a mú gàrí ju kí ará ìta má ri ounjẹ jẹ lọ. Amunimọna ni Gbenga Adeboye, paapaa awọn to sẹsẹ n didelẹ: Ọpọ ló má a n pè Gbenga Adeboye ni olùtọnisọnà fún àwọn tó ṣẹṣẹ ń dìde ni Alayé mi Gbengulo, bi ọpọ ṣe má a n pè é. Ìròyìn fi ye ni pé, Gbenga Adeboye lo jẹ kí gbogbo ènìyàn mọ gbájúgbàjà òṣèré Fathia Balogun bii isana ẹlẹẹta nítorí pé ó ṣe àfihàn rẹ nínú ijó orin rẹ kan. Àwọn ènìyàn bí Baba Gboin, Ereke ni Sọobu àti àwọn mííràn ló ti ara Adeboye dide pẹlu. Ọjọru jẹ ọjọ ọwọ fun Gbenga Adeboye, kii fi sere rara: Gbenga Adeboye jẹ ẹni ti kìí fi Ọjọrú ṣere nígbà ayé rẹ, abúrò rẹ kan lo fi ìdí ọrọ yìí múlẹ nínú àwo orin kan tó gbé jáde. Ninu awo orin naa lo ti sọ ìtàn ayé Gbenga Adeboye kí ó tó di ìlúmọọká lásìkò náà, Ọmọ Majẹmu lo pe àkọle orin náà. Ọjọrú jẹ ọjọ àrà ọtọ fún Gbenga Adeboye, gẹgẹ bí ó ṣe sọ, ọgbọn ọjọ, oṣù kẹsan ọdun 1959 ni wọn bíi Ọjọrú ló bẹrẹ ilé ìwé, Ọjọrú bákan náà ló rin ìrìnàjò àkọkọ rẹ lọ sí ilẹ Amẹrika, Ọjọrú náà lo ṣe ètò Radio rẹ àkọkọ. Ọjọrú, ọgbọn ọjọ, Oṣù kẹrin ọdún 2003 lo kú, wọn sì sí ni Ọjọrú, ọjọ kẹrinlà, oṣù karun ọdún 2003. Ikorodu cult crisis:A máa gbé Orò síta lọjọkọjọ tí ìjà ẹgbẹ òkùnkùn bá tún ṣẹlẹ- Àwọ Gbenga Adeboye ri ọrun, ko to ku: Wọn máá n ri Gbenga Adeboye gẹgẹ bí ẹni tó ti rí ọrun, kí ó tó kú. idi ni pe o ti kọkọ ku nile iwosan, ti okiki si ti gba aye kan, ko to tun wa ji pada, ko si pẹ lẹyin igba naa, to tun jade laye pada. Asiko perete to lo laye lẹyin iku rẹ akọkọ naa si lo gbe awo orin kan sita, ninu eyi to ti sọ bi ọrun se ri ati iriri ranpẹ to ni lajule ọrun nigba iku rẹ akọkọ. Gẹgẹ bí ó ṣe sọ nínú àwo orin naa, o ni òun kú, òun si rí Ọlọrún, sùgbọn ó dá òun pada láti lọ pari iṣẹ tó ran òun láti gbé ilé ayé ṣe ni. Bákan náà lo ni Ọlọrun sọ fún oun pé, tí òun bá kú, wọn gbọdọ sin òun pẹlú Bíbelì àti ìwé orin. Àwo orin rẹ yìí si lo dá onirúrú awuyewuye sílẹ láwujọ lásìkò náà. : Òní ọjọ Ẹtì ló pé ọdún méjìdínlógún tí gbajúgbajà agbóhùnsáfẹfẹ nnì, tó tún jẹ adẹẹrínpòṣónú, Gbenga Adébóyè, táwọn olólùfẹ rẹ tún mọ sí Funwọntán, jáde láyé. 